
Αριθ. 42081 (1) 

η 1 τ τ » ΓΓ> 


Συγκρότηση πενταμελούς επιτροπής παραλαβής του έργου της Τεχνι¬ 
κής επεξεργασίας και προετοιμασίας με αυτόματη φωτοστοιχειοθε¬ 
σία της ύλης των αποτελεσμάτων των Δημοτικών και Κοινοτικών 
εκλογών της 12.10.1986 και των επαναληπτικών της 
19.10.1986 που εκτελέστηκε από τη «ΔΕΛΤΑ» Α.Β.Ε.Π. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 121 του Π.Δ/τος 152/1985 «Κωδικο¬ 
ποίηση σ’ ενιαίο κείμενο των διατάξεων της νομοθεσίας για την εκλογή 
βουλευτών». 

2. Την 69825/8.10.1986 απόφαση του Υπουργού Εσωτερικών, με 
την οποία εγκρίθηκε η χρησιμοποίηση σύγχρονων ηλεκτρονικών μέσων 
και ειδικευμένου προσωπικού της Ανώνυμης Βιομηχανικής Εταιρείας 
Πληροφορικής «ΔΕΛΤΑ» οδός Στρ. Συνδέσμου 24, Ενταύθα για τη συ¬ 
γκέντρωση, επεξεργασία και παρουσίαση στα μέσα μαζικής ενημέρω¬ 
σης των αποτελεσμάτων των δημοτικών και κοινοτικών εκλογών της 
12.10.1986 και των επαναληπτικών της 19.10.1986. 

3. Την παρ. 9 της ανωτέρω 69825/8.10.1986 απόφασης, του- 
ΥΠ.ΕΣ., με την οποία ανατέθηκε στην ίδια παραπάνω Εταιρεία το έργο 
της παραγωγής ταινιών για την αυτόματη φωτοστοιχειοθεσία των στοι¬ 
χείων των αποτελεσμάτων των ίδιων εκλογών (στο σύστημα του 
Ο.Τ.Ε.) για την έκδοσή τους κατά το πρότυπο των βιβλίων αποτελε¬ 
σμάτων των δημοτικών και κοινοτικών εκλογών του Οκτωβρίου 1982 
και η παραγωγή από την ανάδοχο αυτή εταιρεία των φιλμς σε σελίδες 
για την εκτύπωσή τους σε μονάδα ΟΡΡ8ΕΤ του Εθνικού Τυπογρα¬ 
φείου. 

4. Την από 28.4.1988 ειδική μεταξύ του ΥΠ.ΕΣ. και της παρα¬ 
πάνω Εταιρείας «ΔΕΛΤΑ» σύμβαση, με την οποία καθορίστηκαν οι όροι 
που αφορούν την εκτέλεση του έργου της παραγωγής ταινιών για την 
αυτόματη φωτοστοιχειοθεσία των στοιχείων των αποτελεσμάτων των 
δημοτικών και κοινοτικών εκλογών της 12.10.1986 και των επαναλη¬ 
πτικών της 19.10.1986 (στο σύστημα του Ο.Τ.Ε.) και φιλμς σε σελίδες 
για την εκτύπωσή τους σε μονάδα ΟΕΓ5ΕΤ του Εθνικού Τυπογρα¬ 
φείου. 

5. Το γεγονός ότι, όπως μας γνώρισε η ανωτέρω ανάδοχος Εταιρεία 
με την από 29.6.1988 επιστολή της, περάτωσε το έργο που της είχε 
ανατεθεί. 

6. Το άρθρο 9 της από 28 Απριλίου 1988 ειδικής μεταξύ του 
ΥΠ.ΕΣ. και της παραπάνω Εταιρείας ΔΕΛΤΑ σύμβασης, στην οποία 
προβλέπεται η συγκρότηση επιτροπής για τη βεβαίωση παραλαβής του 
έργου που συντελέστηκε από την ανωτέρω ανάδοχο Εταιρεία. 

7. Την 6910/20.1.1988 κοινή απόφαση των Υπουργού Εσωτερι- 

Άρθρο 3. 


κών, Αναπληρωτή Υπουργού Εσωτερικών και Υφυπουργού Εσωτερι¬ 
κών, που αφορά τη μεταβίβαση εξουσίας υπογραφής «Με εντολή 
Υπουργού» στους Γενικό Γραμματέα, Ειδικό Γραμματέα του Διοικητι¬ 
κού Τομέα και Προϊσταμένους Δ/νσεων και Τμημάτων της Κεντρικής 
Υπηρεσίας του Υπουργείου (ΦΕΚ 41/2.2.1988 τ. Β'), αποφασί¬ 
ζουμε: 

1. Συγκροτούμε πενταμελή επιτροπή παραλαβής του έργου της Τε¬ 
χνικής Επεξεργασίας και προετοιμασίας με αυτόματη φωτοστοιχειοθε¬ 
σία της ύλης των αποτελεσμάτων των δημοτικών και κοινοτικών εκλο¬ 
γών της 12.10.1986 και των επαναληπτικών της 19.10.1986 που 
εκτελέστηκε από τη «ΔΕΛΤΑ» Α.Β.Ε.Π., η οποία αποτελείται από τους: 

α) Ευάγγελο Χρηστίδη, υπάλληλο με Α' βαθμό του Εθνικού Τυπο¬ 
γραφείου - Προϊστάμενο εκτυπωτικής μονάδας ΟΕΓδΕΤ, ως πρόεδρο. 

β) Λάζαρο Γκεσσόπουλο, τμηματάρχη με Α' βαθμό της Δ/νσης 
Εκλογών του ΥΠ.ΕΣ. 

γ) Παναγιώτη Μούζουλα, τμηματάρχη με Α' βαθμό της Δ/νσης 
Αστικής και Δημ. Κατάστασης του ΥΠ.ΕΣ. 

δ) Θεόδωρο Κυριαζή, υπάλληλο με Α' βαθμό της Δ/νσης Εκλογών 
του ΥΠ.ΕΣ. και 

ε) Λάμπρο Ντόκορο, προγραμματιστή - Αναλυτή Ή/Υ με βαθμό Β' 
της Δ/νσης Μηχανοργάνωσης και Ηλεκτρονικής Επεξεργασίας Στοι¬ 
χείων του ΥΠ.ΕΣ., ως μέλη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Ιουλίου 1988 
Με εντολή Υπουργού 
Ο Γενικός Γραμματέας 
ΠΑΝΟΣ ΣΠΗΛΙΟΠΟΥΛΟΣ 

-ί- 

Αριθ/Δ. 719/457 (2) 

Όροι και προϋποθέσεις εισαγωγής μηχανημάτων και συσκευών με ει¬ 
δικό φορολογικό καθεστώς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Τ. Τις διατάξεις του άρθρου 12 του Ν. 1477/84 (ΦΕΚ 144/Α') με 
τις οποίες οι φορολογικές απαλλαγές που ίσχυαν κατά τη δημοσίευση 
του Νόμου αυτού εξακολουθούν να εφαρμόζονται με τους αυτούς όρους 
και προϋποθέσεις. 

2. Τις διατάξεις της-παραγρ. 1 του άρθρου 14 του ίδιου Νόμου, με 
τις οποίες εξουσιοδοτείται ο Υπουργός Οικονομικών για τον καθορισμό 
των όρων και διατυπώσεων εφαρμογής του Νόμου αυτού. 

3: Την ανάγκη καθιέρωσης συγκεκριμένων όρων και προϋποθέσεων 
για την παραλαβή και παρακολούθηση των μηχανημάτων και συ¬ 
σκευών που εισάγονται με το ευεργέτημα ενός ευνοϊκού φορολογικού 
καθεστώτος, λόγω ειδικού προορισμού αυτών, αποφασίζουμε: 

Άρθρο 1. 

Τα πρόσωπα (νομικά ή φυσικά) που δικαιούνται να παραλάβουν μη¬ 
χανήματα και συσκευές, που προορίζονται για ορισμένη χρήση, με το ει¬ 
δικό φορολογικό καθεστώς που προβλέπεται από τις διατάξεις του Ν. 
1477/84, θα προσκομίζουν στην Τελωνειακή Αρχή τα αναγκαία κατά 
περίπτωση δικαιολογητικά με τα οποία θα αποδεικνύεται η συνδρομή 
των προϋποθέσεων υπαγωγής των εν λόγω μηχανημάτων και συ¬ 
σκευών στο παραπάνω φορολογικό καθεστώς. 

Τα δικαιολογητικά αυτά θα πρέπει να είναι ανάλογα με τα ειδικότερα 
χαρακτηριστικά που παρουσιάζει κάθε συγκεκριμένη περίπτωση. 

Άρθρο 2. 

Κατά τον τελωνισμό των μηχανημάτων και συσκευών του άρθρου 1 
της παρούσας, εκτός από τα δικαιολογητικά που προβλέπονται από το 
ίδιο άρθρο, θα κατατίθεται από τον παραλήπτη τραπεζική ή αξιόχρεη 
προσωπική εγγύηση Τρίτου που θα κυλύπτει το ποσό της φορολογικής 
διαφοράς καθώς και υπεύθυνη δήλωση ότι τα παραλαμβανόμενα με το 
ειδικό φορολογικό καθεστώς είδη θα χρησιμοποιηθούν αποκλειστικά 
από τον ίδιο για το σκοπό που εισάγονται. 

Επίσης, θα δηλώνεται ο τόπος εγκατάστασης των μηχανημάτων και 
συσκευών, απαγορευόμενης της μεταφοράς ή της διάθεσης αυτών σε 
άλλο πρόσωπο ή για άλλες χρήσεις την προηγούμενη άδεια της Τελω- 
νειακής Αρχής. 


Τα πρόσωπα που παραλαμβάνουν είδη με ειδικό φορολογικό καθε¬ 
στώς υποχρεούνται να τηρούν βιβλίο αριθμημένο κατά σελίδα και θεω¬ 
ρημένο από την αρμόδια Τελωνειακή Αρχή, στο οποίο θα καταχωρού- 
νται χωρίς ελλείψεις, διακοπές ή διαγραφές τα παραλαμβανόμενα είδη 
μετά του αριθμού και της ημερομηνίας του παραστατικού. 

Άρθρο 4. 

Η εφαρμογή του ειδικού φορολογικού καθεστώτος θα είναι προσω¬ 
ρινή και θα οριστικοποιείται με την προσκόμιση στην Τελωνειακή Αρχή 
εντός 6 μηνών από της παραλαβής, υπεύθυνη δήλωσης του παραλήπτη 
ότα τα εισαχθέντα είδη καταχωρήθηκαν στο βιβλίο που προβλέπεται 
από το άρθρο 3 της παρούσας και ότι εγκαταστάθηκαν και λειτουργούν 
για το σκοπό που παραλήφθηκαν. 

Η αρμοδιότητα για τη μελλοντική παρακολούθηση και τη διενέργεια 
δειγματοληπτικών ελέγχων για τη διαπίστωση της ύπαρξης και νόμι¬ 
μης χρησιμοποίησης των ειδών ανήκει στις Τελωνειακές Αρχές της 
παρ. 2 του άρθρου 2 της αριθ. Α.7590/162/18.11.1982 Α.Υ.Ο. 

Εάν από τον έλεγχο διαπιστωθεί η διάθεση ή η χρησιμοποίηση των 
ειδών σε σκοπούς άλλους από εκείνο για τον οποίο παραλήφθηκαν, επι¬ 
διώκεται η είσπραξη της φορολογικής διαφοράς, επιφυλλασσόμενων 
των διατάξεων του Τελωνειακού Κώδικά περί λαθρεμπορίας, εφόσον 
συντρέχει προς τούτο περίπτωση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Ιουνίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-+- 

Αριθ. 80880/3260 (3) 

Ίδρυση μόνιμου καταφυγίου θηραμάτων στην περιοχή Κοινοτήτων 
Βρεσθένων, Σελλασίας Ν. Λακωνίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 και 4 παρ. 5, 6, 7, 
8 του Ν. 177/1975 και της αριθ. 414985/29.11.1985 (ΦΕΚ 757/ 
Β/18.12.1985) κοινής απόφασης των Υφυπουργού Εθνικής Οικονο¬ 
μίας και Αναπληρωτή Υπουργού Γεωργίας «Μέτρα διαχείρισης της 
άγριας πτηνοπανίδας». ' 

2. Την αριθ. 260347/16.2.1987 (ΦΕΚ 83/Β/16.2.1987) κοινή 
απόφαση των Πρωθυπουργού και Υπουργού Γεωργίας, περί ανάθεσης 
άσκησης αρμοδιοτήτων στον Υφυπουργό Γεωργίας Κώστα Τσιγα- 
ρίδα. 

3) Τα αριθ. 6709 π.έ./4.5.88, 2921/27.6.88 έγγραφα του Δα¬ 
σαρχείου Σπάρτης μετά της σχετικής αλληλογραφίας σε συνδυασμό με 
τη σκοπιμότητα ίδρυσης μονίμου καταφυγίου θηραμάτων για προστα¬ 
σία, ανάπτυξη, αναπαραγωγή και εκμετάλλευση του θηραματικού 
πλούτου και της άγριας πανίδας, αποφασίζουμε: 

Ιδρύουμε μόνιμο καταφύγιο θηραμάτων και απαγορεύουμε για αόρι¬ 
στο χρόνο, τη Θήρα κάθε θηράματος σε 8.000 στρέμματα δάσους που 
πληροί τις προϋποθέσεις προς κάλυψη των βασικών αναγκών του θηρά¬ 
ματος σε ό,τι αφορά την ησυχία, τροφή και νερό στην τοποθεσία Αναδα¬ 
σώσεις περιοχής Κοινοτήτων Σελλασίας και Βρεσθένων Ν. Λακωνίας, η 
οποία έκταση ορίζεται ως εξής: 

Αρχίζει από τη διακλάδωση του δρόμου Σπάρτης - Τρίπολης με το 
δρόμο Βρεσθένων παρά τη θέση Βουρλιώτικα αμπέλια. Ακολουθεί το 
δρόμο Βρεσθένων μέχρι το ρέμα Οινούντας θέση Κακονέρι όπου η γέ¬ 
φυρα. Μετά τη γέφυρα στρίβει αριστερά και μέσω της θέσης Κόκκινα 
ακολουθώντας προς τα ανάντι τον υπάρχοντα τσιμενταύλακα φθάνει 
στην πηγή Αμπούλους (φράγμα) όπου αγρός κληρ. Κων/νου Γ. Μπλά- 
θρα. Από κει ακολουθεί προς τα ανάντι το ρέμα Οινούντας μέχρι τον 
αγρό Κ. Αραχωβίτη όπου συναντά το ρέμα «Τριών Ιεραρχών». Ακολου¬ 
θεί το ρέμα Τριών Ιεραρχών προς τα ανάντι με κατεύθυνση ΒΔ μέχρι τη 
θέση Κάτω Πηγάδι όπου Μανδρί Δημαρά. Από κει αφήνει έξω το μα¬ 
ντρί Δημαρά και δια του υπάρχοντος αμαξωτού δρόμου φθάνει στον 
Εθνικό δρόμο Τρίπολης - Σπάρτης, το οποίο ακολουθεί μέχρι τη θέση 
Βουρλιώτικα Αμπέλια όπου και άρχισε. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ.·7 του Ν. 177/75 και 3 της 414985/ 
29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.1985 (ΦΕΚ 757/Β/18.12.1985) κοινής από¬ 
φασης «Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρο 3 Ν. 177/75 ΦΕΚ 205/Α/75) και θα ισχύει από το κυνηγε¬ 
τικό έτος 1988-89. 

Αθήνα, 6 Ιουλίου 1988 

Ο ΥΦΥΠΟΥΡΓΟΣ 

ΚΩΣΤΑΣ ΤΣΙ ΓΑΡΙΔΑΣ 
—-♦- 

Αριθ. 78593/2909 (4) 

Παράταση απαγόρευσης κυνηγιού στην περιφέρεια της Δ/νσης Δασών 
Πρέβεζας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Την 148447/18.4.1983 απόφαση του Υπουργείου Γεωργίας με 
την οποία απαγορεϋθηκε το κυνήγι στην περιοχή «Τούρλα Μουγγίλα» 
Καναλακίου Πρέβεζας. 

2. Την αριθ. 707/6.6.1988 θετική εισήγηση της Δ/νσης Δασών 
Πρέβεζας για παράταση της απαγόρευσης κυνηγίου στην παραπάνω 
περιοχή. 

3. Την αριθ. 283998/10.6.1982 απόφαση του Υπουργού Γεωρ¬ 
γίας «περί μεταβιβάσεως αρμοδιοτήτων πρώην Γ.Δ. και ΑΝ.Γ.Δ. στους 
υπηρεσιακούς παράγοντες», αποφασίζουμε: 

Παρατείνουμε για πέντε χρόνια την απαγόρευση του κυνηγίου όλων „ 
των θηραμάτων στην περιοχή «Τούρλα Μουγγίλα» Καναλακίου Πρέβε¬ 
ζας από 1.8.1988 μέχρι 31.7.1993 που ίσχυε μέχρι 31.7.1988 σύμ¬ 
φωνα με την 148447/18.4.1983 απόφασή μας. 

Η Δ/νση Δασών Πρέβεζας παρακαλείται για την έκδοση της σχετι¬ 
κής Δασικής Απαγορευτικής Διάταξης Θήρας την οποία θα κοινοποιή¬ 
σει και στο ΥΠ.ΓΕ. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1988-1989. 

Αθήνα, 7 Ιουλίου 1988 
Ο Διευθυντής 
Α. ΠΗΤΤΑΣ 

- ♦ - 

Αριθ. 78605/2913 (5) 

Απαγόρευση κυνηγίου στη θέση Βραχανά περιοχής Κοινότητας Συβό- 

των Νομού Θεσπρωτίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/1969 «περί δασι¬ 
κού Κώδικα που προστέθηκαν με τις διατάξεις του άρθρου 7 Ν. 177/ 
1975. 

2. Την αριθ. 1433/7.6.1988 θετική εισήγηση της Δ/νσης Δασών 
Θεσπρωτίας καθώς και τη σύμφωνη γνώμη του Κοινοτικού Συμβουλίου 
Συβότων και του Κυνηγ. Συλλόγου Ηγουμενίτσας. 

3. Την αριθ. 283998/10.6.1982 απόφαση του Υπουργού Γεωρ¬ 
γίας «περί μεταβιβάσεως αρμοδιοτήτων πρώην Γ.Δ. και ΑΝ.Γ.Δ. στους 
υπηρεσιακούς παράγοντες», αποφασίζουμε: 

Απαγορεύουμε το κυνήγι όλων των θηραμάτων από 1.8.1988 μέχρι 
31.7.1993 στη θέση Βραχανά περιοχής Κοινότητας Συβότων Νομού 
Θεσπρωτίας σε έκταση 10.000 στρεμμάτων τα όρια της οποίας έχουν 
ως εξής: 

Ανατολικά: Ανεβαίνει το ρέμα Μπατάλα όπου και τα όρια Πέρδικας 
Συβότων. 

Βόρεια: Υδροκρίτη Βραχονά, μέχρι τη θέση κάμπος Ράφτη όπου πα- 
λαιά δεξαμενή. 

Δυτικά: Κατεβαίνει ανώνυμο ρέμα μέχρι την οικία Γεωργίου Γιάννη. 

Νότια: Περνάει πάνω από την οικία Κων/νου Ζαΐμη, ανεβαίνει δεξα¬ 
μενή υδρεύσεως και από εκεί κατεβαίνει το ρέμα μέγα άμμος μέχρι συ- 
ναντήσεως δρόμου προς Πέρδικα, από εκεί ακολουθεί το δρόμο προς 
Πέρδικα μέχρι να συναντήσει το ρέμα Μπατάλα από όπου και άρχισε. 

Η Δ/νση Δασών Θεσπρωτίας παρακαλείται για την έκδοση της σχε¬ 
τικής Δασικής Απαγορευτικής Διάταξης Θήρας, την οποία θα κοινοποι¬ 
ήσει και στο ΥΠ.ΓΕ. 


Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1988-1989. 

Αθήνα, 7 Ιουλίου 1988 
Ο Διευθυντής 
Α. ΠΗΤΤΑΣ 

—-♦- ' 

Αριθ. 80898/3261 (6) 

Απαγόρευση κυνηγίου στην περιφέρεια Κοινότητας Μακριώτικων Ν. 
Κεφαλληνίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 257 Ν.Δ. 86/1969 και του άρθρου 7 Ν. 
177/75 και της αριθμ. 414985/29.11.1985 (ΦΕΚ 757/Β/85 κοι¬ 
νής αποφάσεως των Υφυπουργού Εθν. Οικονομίας και Αν'. Υπουργού 
Γεωργίας. 

2. Την αριθ. 1808/27.6.1988 αναφορά της Δ/νσης Δασών Ν. Κε¬ 
φαλληνίας. 

3. Την αριθμ. 29/27.5.88 απόφαση του Κοινοτικού Συμβουλίου 
Μακριώτικων. 

4. Την ανάγκη προστασίας του Θηραματικού πλούτου στην περιφέ¬ 
ρεια της Κοινότητας Μακριώτικων Ν. Κεφαλληνίας. 

5. Την αριθ. 283998/10.6.1982 (ΦΕΚ 527/Β/30.7.82) από¬ 
φαση του Υπουργού Γεωργίας με θέμα «μεταβίβαση αποφασιστικών 
αρμοδιοτήτων πρώην Γ.Δ. και ΑΝ.Γ.Δ. στους υπηρεσιακούς παράγο¬ 
ντες του Υπουργείου Γεωργίας», αποφασίζουμε: 

Απαγορεύουμε για πέντε (5) χρόνια το κυνήγι όλων των θηραμάτων 
σε έκταση 3.800 στρεμμάτων, στην περιφέρεια της Κοινότητας Μακρι- 
ωτικών Ν. Κεφαλληνίας, τα όρια της οποίας ορίζονται ως κατωτέρω: 

Ανατολικά: Ακολουθούν την εφαπτομένη της κοινοτικής οδού Λου- 
κάτων Μακριώτικων και ανέρχονται του χωριού Μακριώτικα. Ακολου¬ 
θούν τη νοητή γραμμή πάνω από τις καλλιεργούμενες εκτάσεις και σε 
απόσταση πεντακοσίων μέτρων κατέρχονται του χωριού μέχρι συναντή- 
σεως της αγροτικής οδού προς τη θέση Αστραγαλιάς. 

Δυτικά: Αρχίζουν από διασταύρωση της αγροτικής οδού Μακριώτι- 
κών - Φάλαρης θέση Αστραγαλιάς και ακολουθούν την εφαπτομένη της 
αγροτικής αυτής οδού μέχρι τη διασταύρωση των αγροτικών οδών Φά¬ 
λαρης Μακριώτικων. 

Βόρεια: Αρχίζουν από τη διασταύρωση των αγροτικών οδών Λουκά- 
των - Μακριώτικων, ακολουθούν την εφαπτομένη της·;οδού μέχρι απο- 
στάσεως 500 μέτρων από το χωριό Μακριώτικα.: · 

Νότια: Αρχίζουν από σημείο της αγροτικής οδού Μακριώτικων - Φά¬ 
λαρης σε απόσταση 1.000 μέτρων από το χωριό Μακριώτικα, συνεχί¬ 
ζουν την εφαπτομένη της αγροτικής οδού μέχρι τη θέση Αστραγαλιάς. 

Η Διεύθυνση Δασών Ν. Κεφαλληνίας παρακαλείται για την έκδοση 
της σχετικής Αστυνομικής Δασικής Απαγορευτικής Διατάξεως Θήρας. 

Η ισχύς της απόφασης αυτής αρχίζει από το κυνηγετικό έτος 1988 - 
1989. 

Η απόφαση αυτή να δημοσιευθεί στην Εφημερίδα της Κύβερνή- 


σεως. 

Αθήνα, 7 Ιουλίου 1988 



Ο Διευθυντής 

Α. ΠΗΤΤΑΣ 



-♦- - 


Αριθ. 31582 


(7) 


Παράταση χρόνου ισχύος της αριθ. 31544/25.6.87 κοινής απόφασης 
των Υπουργών Εθν. Οικονομίας και Εργασίας μόνο ως προς το μέ¬ 
ρος που αφορά τη χρηματοδότηση του ΤΟΕΒ V Αρδευτικού δικτύου 
πεδιάδος Σερρών. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης τής οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Το αριθμ. 104397/20.6.88 έγγραφο του ΟΑΕΔ, με το οποίο μας 
υπέβαλε απόσπασμα πρακτικού της 305/14.6.1988 συνεδρίασης του 
Διοικητικού Συμβουλίου του, κατά την οποία αποφασίστηκε η υποβολή 
πρότασης για την παράταση του χρόνου ισχύος της αριθ. 31544/ 
25.6.87 κοινής απόφασης των Υπουργών Εθν. Οικονομίας και Εργα¬ 
σίας, μόνο ως προς το μέρος που αφορά τη Χρηματοδότηση του ΤΟΕΒ 
V Αρδευτικού δικτύου Σερρών, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εγκρίνουμε την παράταση του χρόνου ισχύος της αριθμ. 31544/ 
25.6.87 κοινής απόφασης των Υπουργών Εθν. Οικονομίας και Εργα¬ 
σίας μέχρι την 31.12.1988, μόνο ως προς το μέρος που αφορά τη χρη¬ 
ματοδότηση του ΤΟΕΒ V Αρδευτικού δικτύου πεδιάδος Σερρών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Ιουλίου 1988 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑ! 

- ♦- 

Αριθ. 31593 (8) 

Χρηματοδότηση από τον ΟΑΕΔ των Δήμων Κομοτηνής, Σκοπέλου και 

των Κοινοτήτων Σκάλας Ναυπακτίας, Ζαγλκιβερίου Θεσ/νίκης και 

Καστρακίου Φωκίδας, για την εκτέλεση κοινωφελών έργων προς 

απασχόληση ανέργων. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την αριθμ. 31579/87 κοινή απόφαση των Υπουργών Εθνικής 
Οικονομίας και Εργασίας «Έγκριση διάθεσης ποσού 500.000.000 
δρχ. από κεφάλαια του ΟΑΕΔ για την εκτέλεση κοινωφελών έργων». 

3. Το αριθμ. 105808/21.6.1988 έγγραφο του ΟΑΕΔ με το οποίο 
μας υπέβαλε απόσπασμα πρακτικού της 305/14.6.1988 συνεδρίασης 
του Διοικητικού Συμβουλίου του, κατά την οποία αποφασίστηκε η υπο¬ 
βολή πρότασης για χρηματοδότηση εκ μέρους του ΟΑΕΔ των Δήμων 
Κομοτηνής, Σκοπέλου και των Κοινοτήτων Σκάλας Ναυπακτίας, Ζα- 
γκλιβερίου Θεσ/νίκης και Καστρακίου Φωκίδας με τα ποσά των 
5.775.000 δρχ., 900.000 δρχ., 1.935.000 δρχ., 4.650.000 και 
360.000 δρχ. αντίστοιχα, με τη μορφή συνεισφοράς για την εκτέλεση 
κοινωφελών έργων προς απασχόληση ανέργων, αποφασίζουμε: 

Εγκρίνουμε τη χορήγηση των παρακάτω ποσών, με τη μορφή συνει¬ 
σφοράς, για την εκτέλεση κοινωφελών έργων προς απασχόληση ανέρ- 
γων: 

1. Δήμο Κομοτηνής: ποσό πέντε εκατομμυρίων επτακοσίων εβδομή¬ 
ντα πέντε χιλιάδων (5.775.000) δρχ. προς απασχόληση εβδομήντα 
ενός (71) ανέργων. 

Περιγραφή έργων: 

Τσιμ/ση Ολύμπου Νεόκτιστα και Νεόκτιστα Μαραθώνος. 

Επισκευή και συντήρηση Δημαρχείου. 

Διαμ/ση κοινοχρ. χώρων πλατειών κ.λπ. των οδών Λαμπουσιάδη, 
Ζυμβρακάκη, Εργατικών Κατοικιών Αγ. Στυλιανού. 

Δενδροφύτευση κοινόχρηστων χώρων Κομοτηνής. 

Πεζοδρόμηση περιοχής Ερμού. 

Για την εκτέλεση των παραπάνω έργων, θ’ απαιτηθεί το ποσό των 
σαράντα τριών εκατομμυρίων επτακοσίων χιλιάδων (43.700.000) 
δρχ. και θα πραγματοποιηθούν συνολικά τρεις χιλιάδες οκτακόσια πε¬ 
νήντα (3.850) ημερομίσθια. 

2. Δήμο Σκοπέλου: ποσό εννιακοσίων χιλιάδων (900.000) δρχ. προς 
απασχόληση είκοσι (20) ανέργων. 

Περιγραφή έργων: 

Εσωτερική οδοποιία 

Βελτίωση, επέκταση και αντικατάσταση του δικτύου ύδρευσης. 

Για την εκτέλεση των παραπάνω έργων, θ’ απαιτηθεί το ποσό των 
τεσσάρων εκατομμυρίων (4.000.000) δρχ. και θα πραγματοποιηθούν 
συνολικά τριακόσια (300) ημερομίσθια. 

3. Κοινότητα Σκάλας Ναυπακτίας: ποσό ενός εκατομμυρίου εν- 
νιακοσίων τριάντα πέντε χιλιάδων (1.935.000) δρχ. προς απασχόληση 
σαράντα τριών (43) ανέργων. 

Περιγραφή έργων: 

Συντήρηση του Δημοτικού Σχολείου και κατασκευή Κοινοτικού Γρα¬ 
φείου. 

Καλλιέργεια πηγών και υδρομάστευση. 

Αποπεράτωση δρόμου από X. Ρήγα προς Τούμπα. 

Κατασκευή δρόμου από τη θέση Σκαμνούλα μέχρι εικόνισμα. 

Εσωτερική οδοποιία. 

Για την κατασκευή των παραπάνω έργων θ’ απαιτηθεί το ποσό των 
εννέα εκατομμυρίων πεντακοσίων χιλιάδων (9.500.000) δρχ. και θα 
πραγματοποιηθούν συνολικά χίλια διακόσια ενενήντα (1.290) ημερομί¬ 


σθια. 

4. Κοινότητα Ζαγκλιβερίου Θεσ/νίκης: ποσό τεσσάρων εκατομμυ¬ 
ρίων εξακοσίων πενήντα χιλιάδων (4.650.000) δρχ. προς απασχόληση 
τριάντα ενός (31) ανέργων. 

Περιγραφή έργου: 

Τσιμεντόστρωση διαφόρων κοινοτικών δρόμων. 

Για την εκτέλεση του παραπάνω έργου, θ’ απαιτηθεί το ποσό των 
δέκα εκατομμυρίων πεντακοσίων χιλιάδων (10.500.000) δρχ. και θα 
πραγματοποιηθούν συνολικά τρεις χιλιάδες εκατό (3.100) ημερομί¬ 
σθια. 

5. Κοινότητα Καστρακίου Φωκίδος: ποσό τριακοσίων εξήντα χιλιά¬ 
δων (360.000) δρχ. προς απασχόληση τεσσάρων (4) ανέργων. 

Περιγραφή έργων: 

α) Αποπεράτωση δρόμου Καστρακίου - Μανάγουλης. 

Τοποθέτηση τσιμεντοσωλήνων και κατασκευή και επένδυση με σκυ¬ 
ρόδεμα. 

Κατασκευή τοίχων αντιστήριξης (ξυλότυπο, κατασκευή σκυροδέμα¬ 
τος και πλήρωση του ξυλότυπου με σκυρόδεμα). 

β) Συντήρηση Κοινοτικού Γραφείου. 

Επίστρωση με μάρμαρο του διαδρόμου και τών βοηθητικών χώρων. 

Επίστρωση με δάπεδο ραμποτέ του γραφείου της Γραμματείας και 
του Προέδρου. 

Χρωματισμός των τοίχων και βερνίκωμα όλων των ξύλινων εσωτε¬ 
ρικών επιφανειών. 

Για την εκτέλεση των παραπάνω έργων θ’ απαιτηθεί το ποσό των 
τριών εκατομμυρίων επτακοσίων χιλιάδων (3.700.000) δρχ. και θα 
πραγματοποιηθούν συνολικά διακόσια σαράντα (240) ημερομίσθια. 

Η χρηματοδότηση αυτή θα δοθεί στους παραπάνω φορείς, με τους 
όρους και προϋποθέσεις που ορίζει η αριθμ. 33206/25.1.88 κοινή 
απόφαση των Υπουργών Εθνικής Οικονομίας και Εργασίας (ΦΕΚ 39/ 
τ.Β/29.1.88). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Ιουλίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Π. ΡΟΥΜΕΛΙΩΤΗΣ Γ. ΓΕΝΝΗΜΑΤΑ! 

- ♦- 

Αριθ. 31623 (9) 

Επιδότηση ξενοδοχειακής επιχείρησης για διατήρηση θέσεων εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

& 

1. Τις διατάξεις του άρθρου 8 του Ν. 1545/85 «Εθνικό Σύστημα 
Προστασίας από την ανεργία και άλλες διατάξεις». 

2. Την αριθμ. 31620/19.9.86 (ΦΕΚ 678/τ.Α/13.10.86), του 
Υφυπουργού Εργασίας «Επιδότηση ξενοδοχειακών επιχειρήσεων για 
διατήρηση θέσεων εργασίας», όπως συμπληρώθηκε με την όμοιά της 
αριθμ. 32335/10.10.86 (ΦΕΚ 62/τ.Α/3,1.10.1986). 

3. Το αριθμ. 105283/27.6.88 έγγραφο του ΟΑΕΔ με το οποίο μας 
υπέβαλε απόσπασμα πρακτικού της 305/14.6.88 συνεδρίασης του 
Διοικητικού Συμβουλίου του, κατά την οποία αποφασίστηκε η υποβολή 
πρότασης για επιδότηση ξενοδοχειακών επιχειρήσεων για διατήρηση 
θέσεων εργασίας, αποφασίζουμε: 

Εγκρίνουμε την επιδότηση της επιχείρησης «ΠΟΡΤΟ ΡΙΟ Ξενοδο¬ 
χειακές Επιχ/σεις Α.Ε.» για το ξενοδοχείο ΡΟΚΤΟΚΙΟ Πατρών, με το 
ποσό του ενός εκατομμυρίου εκατόν πενήντα χιλιάδων (1.150.000) 
δρχ. (1.150 ημέρες επιδότησης X 1000 δρχ.). 

Οι όροι και οι προϋποθέσεις της επιδότησης της πιο πάνω επιχ/σης, 
τα απαιτούμενα δικαιολογητικά καθώς και η τηρούμενη διαδικασία ορί¬ 
ζονται με την αριθμ. 31620/19.9.86 απόφασή μας, όπως συμπληρώ¬ 
θηκε με την αριθμ. 32335/10.10.1986 ομοίως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Ιούλιου 1988 

0 ΥΠΟΥΡΓΟΣ 

Γ. ΓΕΝΝΗΜΑΤΑ! 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΤΠΠΟ/ΑΡΧ/Β1/Φ34/21254/566 (10) 

Κήρυξη ως ιστορικού διατηρητέου μνημείου Λουτρού που βρίσκεται 
στην Κοινότητα Ν. Απολλωνίας Θεσ/νίκης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. 32530/8.8.86 απόφαση της Υπουργού Πολιτισμού 
(ΦΕΚ 548/Β/12.8.86) «Μεταβίβαση εξουσίας υπογραφής «Με 
εντολή Υπουργού» στους Γεν. Γραμματέα, Ειδ. Γραμματέα, Προϊστα¬ 
μένους Δ/νσεων, Τμημάτων και Γραφείων της Κ.Υ. του ΥΠ.ΠΟ. 

2. Τις διατάξεις του άρθρου 50 του Κ.Ν. 5351/32 «περί Αρχ/των». 

3. Γνωμοδότηση του Τοπικού Συμβουλίου Μνημείων Κεντρικής και 
Δυτικής Μακεδονίας, όπως διατυπώθηκε στην 124/9.5.88 Συνεδρία 
του, αποφασίζουμε: 

Χαρακτηρίζουμε ως ιστορικό διατηρητέο μνημείο το λουτρό που βρί¬ 
σκεται στην παραλία της λίμνης Βόλβης στο αγροτεμάχιο 8 της Κοινό¬ 
τητας Απολλωνίας θεσ/νίκης επειδή χρονολογείται στην εποχή της 
Τουρκοκρατίας και είναι το μοναδικό κτίσμα του είδους αυτού στο Ν. 
Θεσ/νίκης. Πρόκειται για οκτάπλευρο εξωτερικά κτίριο που στην εσω¬ 
τερική του πλευρά διαγράφονται 8 οξυκόρυφα τυφλά τόξα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουνίου 1988 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

Αριθ. 2599 (11) 

Διαπίστωση των απρόβλεπτων και κατεπειγουσών αναγκών στο 

Υπουργείο Βορ. Ελλάδος και πρόσληψη του αναγκαιούντος προσω¬ 
πικού. 

Ο ΥΠΟΥΡΓΟΣ ΒΟΡ. ΕΛΛΑΔΑΣ 

Έχοντας υπόψη τις διατάξεις: 

1. Των Π. Δ/των 358/86 «Καθορισμός αρμοδιοτήτων Υπουργείου 
Βορ. Ελλάδας» και 92/87 «Οργανισμός Υπουργείου Βορ. Ελλά¬ 
δας». 

2. Του Κεφ. Β’ του Ν. 993/79 «περί του επί συμβάσει εργασίας ιδιω¬ 
τικού δικαίου προσωπικού του Δημοσίου, των ΟΤΑ και λοιπών 
Ν.Π.Δ.Δ. όπως τροποποιήθηκαν με το Ν. 1476/84. 

3. Την αριθ. 400/24.6.88 πράξη του Υπουργού Προεδρίας της Κυ¬ 
βέρνησης, με την οποία εγκρίνεται η πρόσληψη από το ΥΒΕ (4) τεσσά¬ 
ρων καθαριστριών με σχέση εργασίας ιδιωτικού δικαίου ορισμένου χρό¬ 
νου μέχρι οκτώ (8) μήνες. 

4. Την ύπαρξη απρόβλεπτων και κατεπειγουσών αναγκών του ΥΒΕ, 
διότι το υφιστάμενο εναπομείναν προσωπικό καθαριότητας δεν ανταπο- 
κρίνεται στις υφιστάμενες ανάγκες. 

5. Το γεγονός ότι οι προαναφερόμε'νες ανάγκες σε προσωπικό καθα¬ 
ριότητας, δεν μπορούν να καλυφθούν από το υφιστάμενο μόνιμο ή με 
σχέση εργασίας ιδιωτ. δικαίου προσωπικό αλλά ούτε και με απόσπαση 
υπαλλήλων από άλλες υπηρεσίες, αποφασίζουμε: 

Διαπιστώνουμε τις παραπάνω απρόβλεπτες και κατεπείγουσες ανά¬ 
γκες του Υπουργείου Βορ. Ελλάδας και εγκρίνουμε την πρόσληψη τεσ¬ 
σάρων (4) καθαριστριών με σχέση εργασίας ιδιωτικού δικαίου για χρο¬ 
νικό διάστημα οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 4 Ιουλίου 1988 

Ο ΥΠΟΥΡΓΟΣ 

ΣΤΥΛΙΑΝΟΣ - ΑΓΓΕΛΟΣ ΠΑΠΑΘΕΜΕΛΗΣ 
-♦- 

Αριθ. 3341.1/8/88 (12) 

Τροποποίηση σύνθεσης Πρωτοβαθμίου - Δευτεροβαθμίου Πειθαρχικού Συμβουλίου.Ε.Ν. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 65 του Ν.Δ. 95/1977 «περί Οργανισμού ΥΕΝ» (ΦΕΚ 
31Α/1.2.77). 

2. Το Π.Δ. 861/1979 «περί Πειθαρχικών Συμβουλίων Ε.Ν και της 
ενώπιον αυτών διαδικασίας» (ΦΕΚ 246Α/1.11.79). 

3. Το Π.Δ. 580/10.12.84 «περί τροποποιήσεως του εδαφίου III της 
παραγράφου (α) του άρθρου 1 του Ν.Δ. 861/79. 


4. α) Την 4184/22.12.87 απόφασή μας (ΦΕΚ 2/8.1.88). 
β) Την 3341.1/1/88/8.2.88 τροποποιητική απόφασή μας και 
γ) Την 3341.1/6/88/31.3.88 επίσης τροποποιητική απόφασή μας 
αποφασίζουμε: 

Τροποποιούμε τη σύνθεση του Πρωτοβαθμίου - Δευτεροβαθμίου Πει¬ 
θαρχικού Συμβουλίου Ε.Ν που καθορίστηκε με την παραπάνω απόφαση 
για το έτος 1988 ως κατωτέρω: 

ΠΡΩΤΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ Ε.Ν 

Α' ΣΥΝΘΕΣΗ: α) Τακτικό μέλος Πλωτάρχης Γ. ΤΣΟΡΜΑΤΖΟ- 
ΓΛΟΥ Π.Ν αντί του Πλωτάρχη X. ΓΙΟΞΑ Π.Ν ο οποίος κωλύεται 
λόγω προαγωγής του σε Αντ/ρχο. 

β) Τακτικό μέλος ΓΡΥΠΑΙΟΣ Γεώργιος Πλοίαρχος Α' Ε.Ν αντί του 
ΚΑΤΣΙΜΠ1ΡΗ Γ. Πλοιάρχου Α' Ε.Ν ο οποίος κωλύεται λόγω συντα- 
ξιοδοτήσεώς του από το ΝΑΤ. 

Β' ΣΥΝΘΕΣΗ: Τακτικό μέλος Πλωτάρχης Ε. ΖΟΥΛΗΣ Π.Ν αντί 
του Πλωτάρχη Μ. ΤΖΑΒΑΡΑ Π.Ν ο οποίος κωλύεται λόγω προαγω¬ 
γής του σε Αντ/ρχο. 

ΔΕΥΤΕΡΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ Ε.Ν 

α) Τακτικό μέλος Αντ/ρχος Δ. ΠΑΠΑΔΙΑΜΑΝΤΟΠΟΥΛΟΣ Π.Ν 
αντί του Αντ/ρχου Κ. ΞΥΤΣΑ Π.Ν ο οποίος κωλύεται λόγω απουσίπας 
του εκτός Ελλάδος. 

β) Αναπληρωματικό μέλος Αντ/ρχος Κ. ΚΑΤΣΑΟΥΝΗΣ Π.Ν αντί 
του Αντ/ρχου Δ. ΠΑΠΑΔΙΑΜΑΝΤΟΠΟΥΛΟΥ Π.Ν ο οποίος ορίσθη 
τακτικό μέλος, κατόπιν σχετικού σήματος ΓΕΝ. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί για εκτέλεση. 

Πειραιάς, 16 Ιουνίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

Αριθ. 12034 (13) 

Έγκριση της αριθ. 1332/1/9.6.88 απόφασης της Λιμενικής Αρχής 
Ελευσίνας περί καθορισμού ναύλου επιβατών και οχημάτων διακι- 
νουμένων στην πορθμειακή γραμμή ΦΑΝΕΡΩΜΕΝΗΣ ΣΑΛΑΜΙ¬ 
ΝΑΣ - ΠΕΡΑΜΑΤΟΣ ΜΕΓΑΡΙΔΟΣ και ναύλου επιβατών Ε/Γ - 
Π/Κ ΕΛΕΥΣΙΝΑΣ - ΦΑΝΕΡΩΜΕΝΗΣ και Μ. ΠΕΥΚΟΥ - ΦΑ¬ 
ΝΕΡΩΜΕΝΗΣ. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 178 παρ. 2 του Ν.Δ. 187/1973 (ΦΕΚ 
261Α’) «περί Κώδικος Δημοσίου Ναυτικού Δικαίου». 

2. Τις διατάξεις του Π.Δ. 388/83 (ΦΕΚ 119 Α/8.9.83). 

3. Την αριθ. 42540/269/1.4.81 μόνιμη εγκύκλιο του ΥΕΝ. 

4. Το αριθ. ΩΠ 131000/6 - 88 ΥΕΝ/ΔΟΛ 2ο τηλεγράφημα. 

5. Την αρ. 1332/1 /9.6.88 απόφαση της Λιμενικής Αρχής Ελευσί¬ 
νας. 4 

6. Το αριθ. 1332/1/9.6.88 έγγραφο του Κ/ΛΧ Ελευσίνας, αποφα¬ 
σίζουμε: 

Άρθρο μόνο. 

α. Εγκρίνουμε την παρακάτω 1332/1/9.6.88 απόφαση της Λιμενι¬ 
κής Αρχής Ελευσίνας. 

Καθορισμός ναύλου επιβατών και οχημάτων διακινουμένων στην πορ- 
θμειακή γραμμή ΦΑΝΕΡΩΜΕΝΗΣ ΣΑΛΑΜΙΝΑΣ - ΠΕΡΑΜΑ¬ 
ΤΟΣ ΜΕΓΑΡΙΔΟΣ και ναύλου επιβατών ΕΓ/ - Π/Κ ΕΛΕΥΣΙΝΑΣ 
- ΦΑΝΕΡΩΜΕΝΗΣ και Μ. ΠΕΥΚΟΥ - ΦΑΝΕΡΩΜΕΝΗΣ. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΕΛΕΥΣΙΝΑΣ 
Έχοντας υπόψη: 

1. Τις διατάξεις του δια του από 9 Ιουνίου 1948 Β. Δ. κωδικοποιηθέ- 
ντος Νόμου 499/47 «περί πειθαρχικής εξουσίας των Προϊσταμένων 
των Λιμενικών Αρχών» (ΦΕΚ 162/Α) συνδυαζόμενες με τις διατάξεις 
των άρθρων 11 και 12 του ισχύοντος Νόμου Β.Δ. 1854 «περί Λιμενι¬ 
κών Αρχών), . 

2. Τις διατάξεις του Π.Δ. 338/24.8.83 «Μεταβίβαση αρμοδιοτή¬ 
των Υπουργού Εμπορικής Ναυτιλίας στους Νομάρχες». 

3. Τις διατάξεις του άρθρου 178 παρ. 2 του. Ν.Δ. 187/73 (ΦΕΚ 
26ΙΑ) «περί Κώδικα Δημοσίου Ναυτικού Δικαίου». 

4.. Το άρθρο 2 του Π.Δ. 814/1974 «περί καθορισμού κατηγοριών 
δρομολογιακών γραμμών και αρμοδιότητας δρομολογήσεως». 

5. Την αριθ. 10284/15.10.87 απόφαση Κεντρικού Λιμενάρχη 
Ελευσίνας πουεγκρίθηκε με την αριθ. 21855/23.11.87 (ΦΕΚ770Β/ 
31.12.87) απόφαση Νομάρχη Διαμερίσματος Δυτικής Αττικής «καθο¬ 
ρισμός ναύλου επιβατών και οχημάτων κλπ.). 

6. Την αριθ. ΩΠ 291500/10 - 87 Δ/γή ΤΕΝ/ΔΟΛ 2ο - ΔΑΚ 3ο. 

7. Την αριθ. ΩΠ 071230/6 - 88 Δ/γή ΤΕΝ/ΔΟΛ 2ο, αποφασί¬ 
ζουμε: 

Καθορίζουμε τους ναύλους των επιβατών και οχημάτων που διακι- 
νούνται με τα Ε/Γ - Ο/Γ στην πορθμειακή γραμμή ΦΑΝΕΡΩΜΕΝΗΣ 
ΣΑΛΑΜΙΝΑΣ - ΠΕΡΑΜΑΤΟΣ ΜΕΓΑΡΙΔΟΣ (απόσταση 1/2 ν.μ.) 
και Ε/Γ - Π/Κ ΕΛΕΥΣΙΝΑΣ - ΦΑΝΕΡΩΜΕΝΗΣ (απόσταση 5 και 
1/2 ν.μ.) και ΜΕΓΑΛΟΥ ΠΕΥΚΟΥ - ΦΑΝΕΡΩΜΕΝΗΣ (απόσταση 1 
και 1/2 ν.μ.) ως ακολούθως: 

ΝΑΥΛΟΛΟΓΙΟ 

ΝΑΥΛΟΣ ΕΠΙΒΑΤΩΝ ΚΑΙ ΟΧΗΜΑΤΩΝ ΣΤΗΝ ΠΟΡΘΜΕΙΑΚΗ 
ΓΡΑΜΜΗ ΦΑΝΕΡΩΜΕΝΗΣ ΣΑΛΑΜΙΝΑΣ - ΠΕΡΑΜΑΤΟΣ ΜΕ- 


ΓΑΡΙΔΟΣ 

ΚΑΤΗΓΟΡΙΕΣ ΔίΑΚΙΝΟΥΜΕΝΩΝ ΕΠΙΒΑΤΩΝ 
ΚΑΙ ΟΧΗΜΑΤΩΝ ΣΤΗΝ ΠΟΡΘΜΕΙΑΚΗ 
ΓΡΑΜΜΗ ΦΑΝΕΡΩΜΕΝΗΣ ΣΑΛΑΜΙΝΑΣ - ΠΕ¬ 
ΡΑΜΑΤΟΣ ΜΕΓΑΡΙΔΟΣ ΝΑΥΛΟΣ (σε δραχμές) 

Α’ ΝΑΥΛΟΣ ΕΠΙΒΑΤΩΝ 

α) Ιδιώτες απλής διαδρομής 31 

Β' ΝΑΥΛΟΣ ΟΧΗΜΑΤΩΝ ΤΡΟΧΟΦΟΡΩΝ- 

ΖΩΩΝ 

α) ΑΜΑΞΕΣ - ΚΑΡΡΑ 

1) Κενές μετά οδηγού 173 

2) Έμφορτες μετά οδηγού 206 

β) ΜΟΤΟΣΥΚΛΕΤΕΣ 

1) Επιβατηγές ή φορτηγές με αμάξωμα παραπλεύ- 

ρως της μηχανής μετά οδηγού 117 

2) Τρίκυκλες φορτηγές με αμάξωμα όπισθεν της μη¬ 
χανής μετά οδηγού 143 

3) -Δίκυκλα (ποδήλατα ή μοτοποδήλατα) μετά του 

οδηγού 57 

4) Δίκυκλα (μοτυσυκλέτες ή βέσπες) μετά του οδηγού 75 

5) Τρίκυκλα μοτοποδήλατα μετά του οδηγού 90 

γ) ΑΥΤΟΚΙΝΗΤΑ ΕΠΙΒΑΤΗΓΑ 

1) Ταξί - αγοραία Δ.Χ. - ΤΖΙΠ μετά οδηγού 181 

2) Επιβατηγά Ι.Χ. (κούρσες) μετά του οδηγού 222 

3) Λεωφορεία μικρού τύπου μετά του οδηγού και ει- 

σπράκτορά 318 

4) .Λεωφορεία μεγάλου τύπου μετά οδηγού και ει- 

σπράκτορα 379 

5) Λεωφορεία κάτω των 20 θέσεων μετά του οδηγού 

και εισπράκτορα 325 

6) Λεωφορεία ΠΟΥΛΜΑΝ μετά οδογού - συνοδηγού 

και εισπράκτορα 473 

ΠΑΡΑΤΗΡΗΣΗ 


Ο συνοδηγός θα πρέπει να κατέχει άδεια οδήγησης της αυτής κατη¬ 


γορίας του οδηγού του οχήματος, 
δ) ΑΥΤΟΚΙΝΗΤΑ ΦΟΡΤΗΓΑ 

1) Κενά μέχρι 3/4 τον. μετά οδηγού και συνοδηγού 222 

2) Κενά μέχρι 1 και 3/4 τον. μετά οδηγού και συνο¬ 
δηγού 268 

3) Κενά από 2 μέχρι 2 και 3/4 τον. μετά οδηγού και 

συνοδηγού 280 

4) Κενά από 3 μέχρι 4 και 3/4 τον. μετά οδηγού και 

συνοδηγού 325 

5) Κενά από 5 μέχρι 7 και 3/4 τον. μετά οδηγού και 

συνοδηγού 379 

6) Κενά από 8 μέχρι 9 και 3/4 τον. μετά οδηγού και 

συνοδηγού ι 453 

7) Κενά από 10 μέχρι 12 τον. μετά οδηγού και συνο¬ 
δηγού . 530 

8) Κενά από 12 και 1/4 τον. και άνω μετά οδηγού 

και συνοδηγού/630 

9) Φορτηγά αυτοκίνητα έμφορτα πλέον του ναύλου 

της κατηγορίας των καταβάλλουν για κάθε τόνο φορ¬ 
τίου 43 


ΠΑΡΑΤΗΡΗΣΕΙΣ 

0 ναύλος φορτηγών οχημάτων μη συμπεριλαμβανομένου του συνό¬ 
λου κατά τόννο φορτίου (αυτοκινήτων, μοτοσυκλετών) των οποίων: 

α) Η πίσω πλευρά (πόρτα) του αμαξώματος είναι ανοικτή προσαυξά¬ 
νεται κατά 20%. 

β) Το φορτίο επεκτείνεται πίσω του αμαξώματος μέχρι δύο (2) μέ¬ 
τρων προσαυξάνεται κατά 50%. 

γ) Το φορτίο επεκτείνεται πίσω του αμαξώματος μέχρι τεσσάρων (4) 
μέτρων προσαυξάνεται κατά 100%. 

δ) Αυτοκίνητα ψυγεία καταβάλλουν φορτηγού αυτοκινήτου νμύλο 
ανάλογα του βάρους τους. 

δ) Αυτοκίνητα βυτιοφόρα καταβάλλουν ναύλο φορτηγού αυτοκινήτου 
αναλόγως βάρους. 

ε) ΑΥΤΟΚΙΝΗΤΑ ΓΕΡΑΝΟΙ ΤΡΟΧΗΛΑΤΟΙ Η’ 


ΕΡΠΥΣΤΡΙΟΦΟΡΟΙ 

1) Μέχρι 4 τον. μετά οδηγού και συνοδηγού 440 

2) Μέχρι 6 τον. μετά οδηγού και συνοδηγού 509 

3) Μέχρι 10 τον. μετά οδηγού και συνοδηγού 590 

4) Μέχρι 13 τον. μετά οδηγού και συνοδηγού 731 

5) Μέχρι 15 τον. μετά οδηγού και συνοδηγού 889 


6) 15 τόννων και άνω κατόπιν ειδικής εγγράφου συμ¬ 
φωνίας ενώπιον της Λιμενικής Αρχής, θεωρημένη 
παρ’ αυτής. 

στ) ΒΑΡΕΑ ΜΗΧΑΝΗΜΑΤΑ 


1) Οδοστρωτήρες μετά οδηγού 1099 

2) Μπουλντόζες μέχρι 8 τόννων μετά οδηγού 1099 

3) Μπουλντόζες άνω των 8 τόννων μετά οδηγού 1988 

4) Εκσκαφείς μετά οδηγού 889 

5) Γκρέιντερ μετά οδηγού 735 

6) Τρακτέρ μετά οδηγού 280 

7) Μπετονιέρες εκάστη (ιδιαίτερος ναύλος για το ρυ¬ 
μουλκό) 193 

ζ) ΔΙΑΦΟΡΑ ΤΡΟΧΟΦΟΡΑ 

1) Πλατφόρμες κενές μέχρι 8 μέτρων μήκους 735 

2) Πλατφόρμες κενές άνω των 8 μέτρων μήκους 964 

3) Πλατφόρμες έμφορτοι πλέον του ναύλου της κατη¬ 
γορίας των καταβάλλουν για κάθε τόννο φορτίου 57 

4) Τρέυλερ 143 

5) Τροχόσπιτο των δύο τροχών 222 

6) Τροχόσπιτο των τεσσάρων τροχών 280 

η) ΖΩΑ 

1) Μεγαλόσωμα (ίπποι, βόες κλπ.) έκαστον 75 

2) Μικρόσωμα (πρόβατα, γίδες κλπ.) έκαστον 19 

θ) ΤΕΛΑΡΑ ΙΧΘΥΩΝ - ΦΡΟΥΤΩΝ - ΛΑΧΑΝΙ¬ 
ΚΩΝ (Μεταφερόμενα χύδην) 

1) Τελάρα ιχθύων - φρούτων κενά για έκαστον 14 

2) Τελάρα ιχθύων - φρούτων πλήρης για έκαστον 19 

ι) ΓΕΝΙΚΑ ΦΟΡΤΙΑ 

Είδη γενικού φορτίου κατά νόνο 117 

ΓΕΝΙΚΕΣ ΠΑΡΑΤΗΡΗΣΕΙΣ 


1. Σε περίπτωση που υπάρχει ανάγκη μίσθωσης Ε/Γ - Ο/Γ πλοίου 
για μεμονομένη μεταφορά προσώπων ή πραγμάτων και κατά τη διάρ¬ 
κεια της ημέρας και νύκτας η σχετική αποζημίωση καθορίζεται με ιδιαί¬ 
τερη συμφωνία μεταξύ των ενδιαφερομένων μερών οπωσδήποτε όμως 
αυτή δεν είναι δυνατόν να υπερβαίνει το ποσό των δραχμών εννιακοσίων 
ογδόντα τριών (983). 

2. Για τις μεταφορές που θα εκτελούνται νυχτερινές ώρες η κατα¬ 
βολή του ναύλου, επιβατών και οχημάτων θα είναι αυξημένη κατά 
30%. 

α) Θερινή περίοδος από 22.00 ώρα μέχρι 05.00 επομένης. 

3. Για τη μεταφορά οιουδήποτε είδους που δεν αναφέρεται στο ναυλο¬ 
λόγιο αυτό θέλει ισχύσει ιδιαίτερη συμφωνία που θα συναφθεί ενώπιον 
του Διοικητού Λ.Α Κ.Λ. ΕΛΕΥΣΙΝΑΣ ή του Λ/Τ ΠΑΧΗΣ ΜΕΓΑ¬ 
ΡΩΝ. 

4. Κάθε αμφισβήτηση επιλύεται υπό των ανωτέρω λιμενικών αρχών. 
II. ΝΑΥΛΟΣ ΕΠΙΒΑΤΩΝ Ε/Γ - Π/Κ ΓΡΑΜΜΩΝ ΕΛΕΥΣΙΝΑΣ 

ΦΑΝΕΡΩΜΕΝΗΣ ΚΑΙ Μ. ΠΕΥΚΟΥ ΦΑΝΕΡΩΜΕΝΗΣ κατά 22.23 

και 24/8. 

α) Ελευσίνα - Φανερωμένη δρχ. 99 
β) Μ. Πεύκο - Φανερωμένη δρχ. 84 

ΣΗΜΕΙΩΣΗ 

Στους παραπάνω ναύλους ΕΛΕΥΣΙΝΑΣ - ΦΑΝΕΡΩΜΕΝΗΣ και Μ. 
ΠΕΥΚΟΥ - ΦΑΝΕΡΩΜΕΝΗΣ συμπεριλαμβάνονται και όι εισφορές 
του Κεφαλαίου Ασφαλίσεως Επιβατών (Κ.Α.Ε) δρχ. 2 και Λιμενικού 
Ταμείου Σαλαμίνας σε ποσοστό 8%. 

ΚΑΤΗΓΟΡΙΕΣ ΔΙΑΚΙΝΟΥΜΕΝΩΝ ΕΠΙΒΑΤΩΝ ΚΑΙ ΟΧΗΜΑ¬ 
ΤΩΝ ΜΕ ΕΚΠΤΩΣΗ Η - ΔΩΡΕΑΝ 

Ισχύουν οι αντίστοιχες διατάξεις εκπτώσεων ή δωρεάν μεταφοράς 
που ισχύουν για τις κύριες και δευτερεύουσες δρομολογιακές γραμμές. 

Η αριθ. 10284/15.10.87 απόφασή μας καταργείται. 

Ο Κεντρικός Λιμενάρχης 
Πλωτάρχης Λ.Σ. ΚΥΡΙΑΚΑΚΗΣ ΕΜΜ. 

Ορίζουμε ημερομηνία έναρξης ισχύος αυτής από την ημέρα δημο- 
σιεύσεώς της στην Εφημερίδα της Κυβερνήσεως. 

Αιγάλεω, 30 Ιουνίου 1988 
Ο Νομάρχης 
Γ. ΑΝΑΝΙΑΔΗΣ 

- * - 

Αριθ. 17008 (14) 

Άρση της υπαγωγής του Προσωπικού της Κοινότητας Καλουτά Ν. Ιω- 
αννίνων από τις διατάξεις του πρώτου μέρους του Ν. 1188/81. 

Ο ΝΟΜΑΡΧΗΣ ΙΩΑΝΝΙΝΩΝ 

Με την ΕΣ 17008/5.7.1988 απόφαση του Νομάρχη Ιωαννίνων, 
που εκδόθηκε σύμφωνα με τις διατάξεις της παρ. 1 του άρθρου 3 του Ν. 
1188/81 και ύστερα από την 47/87 απόφαση του Κ.Σ. Καλουτά και 
την 24/27.5.88 σύμφωνη γνωμοδότηση του Υπηρεσιακού Συμβουλίου 
του άρθρου 14 παρ. 9 Ν. 1586/86 έγινε άρση της υπαγωγής του προ¬ 
σωπικού της Κοινότητας Καλουτά από τις διατάξεις του πρώτου μέρους 
του Ν. 1188/81 και υπαγωγή τούτου στις διατάξεις του δεύτερου μέ¬ 
ρους του ίδιου Νόμου, επειδή συντρέχουν όλες οι νόμιμες προϋποθέσεις. 

Ιωάννινα, 5 Ιουλίου 1988 
Ο Νομάρχης 
Δ. ΟΙΚΟΝΟΜΟΥ 

-♦- 

Αριθ. ΕΣ. 20243 (15) 

Άρση της υπαγωγής του προσωπικού της Κοινότητας Καπεσόβου από 
τις διατάξεις του πρώτου μέρους του Ν. 1188/81. 

Ο ΝΟΜΑΡΧΗΣ ΙΩΑΝΝΙΝΩΝ 

Με την ΕΣ 20243/5.7.1988 απόφαση του Νομάρχη Ιωαννίνων, 
που εκδόθηκε σύμφωνα με τις διατάξεις της παρ. 4 του άρθρου 3 του Ν. 
1188/81 και ύστερα από την 42/87 απόφαση του Δ.Σ. Καπεσόβου 
και την 24/27.5.88 σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 παρ. 9 Ν. 1586/86 έγινε άρση της υπαγωγής 
του προσωπικού της Κοινότητας Καπεσόβου από τις διατάξεις του πρώ¬ 
του μέρους του Ν. 1188/81 και υπαγωγή τούτου στις διατάξεις του 
δεύτερου μέρους του ίδιου Νόμου επειδή συντρέχουν όλες οι νόμιμες 
προϋποθέσεις. 

Ιωάννινα, 5 Ιουλίου 1988 
Ο Νομάρχης 
Δ. ΟΙΚΟΝΟΜΟΥ 

- 4 - 

Αριθ. 6770 (16) 

Έγκριση του Ειδικού Κανονισμού Λιμένα Μυκόνου αριθ. 24. 

Ο ΝΟΜΑΡΧΗΣ ΚΥΚΛΑΔΩΝ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κώδικος 
Δημοσίου Ναυτικού Δικαίου». 

2. Τις διατάξεις του Π.Δ. 338/83 (ΦΕΚ 119/Α/8.9.83). 

3. Το σχέδιο του Ειδικού Κανονισμού του Λιμένα Μυκόνου που μας 
υποβλήθηκε με την 27.5.1988 αναφορά της Λιμενικής Αρχής Μυκό¬ 
νου και επειδή, με τις ανωτέρω διατάξεις ρυθμίζονται θέματα που κανο¬ 
νίζουν την εύρυθμη λειτουργία του. Λιμένα, αποφασίζουμε: 

Άρθρο Μόνο. 

α) Εγκρίνουμε τον παρακάτω Ειδικό Κανονισμό του Λιμένα Μυκό¬ 
νου αριθ. 24. 

Αναπροσαρμογή των Αχθοφορικών και Λεμβουχικών δικαιωμάτων 
Λιμένα Μυκόνου. 

Ο ΛΙΜΕΝΑΡΧΗΣ ΜΥΚΟΝΟΥ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος νόμου 499/47 «περί πειθαρχικής εξουσίας των προϊσταμένων των 
Λιμενικών Αρχών» (ΦΕΚ 162 Α) συνδυαζόμενες με τα άρθρα 141 - 
157 του Ν.Δ. 187/73 με το οποίο κυρώθηκε ο Κώδικας Δημοσίου 
Ναυτικού Δικαίου (ΦΕΚ 261). 

β) Τις διατάξεις του Ν.Δ. 444/70 περί αρμοδιότητας Λ.Σ. και Σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39 Α). 

γ) Τις διατάξεις του Π.Δ. 338/83 (ΦΕΚ 119 Α/8.9.83). 

Όρια Ισχύος 

Άρθρό 1. 

Ο παρών Ειδικός Κανονισμός Λιμένα Μυκόνου ισχύει στη χερσαία 
και θαλάσσια ζώνη του, τους λιμένες, τους όρμους καθώς και στη θα¬ 
λάσσια έκταση της περιοχής δικαιοδοσίας της Λιμενικής Αρχής και των 
υφισταμένων της Λιμενικών Σταθμών και-Υπαλλήλων Λιμένα καθώς 
αυτή καθορίζεται από τις κείμενες διατάξεις. 

Άρθρο 2. 

Τα Αχθοφορικά και Λεμβουχικά δικαιώματα του λιμένα Μυκόνου 
που αναφέρονται στο άρθρο 2 του Κεφαλαίου Β' και στα άρθρα 6, 7, 8 
και 9 του Κεφαλαίου Γ του με αριθ. 23 Ειδικού Κανονισμού Λιμένα 
Μυκόνου (ΦΕΚ 415/Β/87) αυξάνονται κατά ποσοστό δεκατρία τοις 
εκατό (13%) και διαμορφώνονται κατά κατηγορία ως εξής: 

Α. Τα αναφερόμενα στην παρ. 1 του άρθρου 2, αναπροσαρμοζόμενα 
ορίζονται σε δρχ. τριάντα τέσσερις (34), ενώ τα αναφερόμενα στα εδάφια 
α, β και γ της παραγράφου 2 του ίδιου άρθρου αναπροσαρμοζόμενα ορί¬ 
ζονται σε δρχ. πενήντα επτά (57), εβδομήντα εννιά (79) και εκατόν δε¬ 
κατρείς (113), αντίστοιχα. ··'■< ' .ν’ 

Β. Τα αναφερόμενα στα εδάφια α, β, γ και δ της παράγρ. 1 του άρ¬ 
θρου 6, αναπροσαρμοζόμενα ορίζονται σε διακόσιες είκοσι, έξι. (226), 
τριακόσιες ενενήντα έξι (396), πεντακόσιες εξήντα πέντε (565) και εξα¬ 
κόσιες εβδομήντα οκτώ (678) δραχμές αντίστοιχα, ενώ τα αναφερό¬ 
μενα στην παράγραφο 4 του ίδιου άρθρου αναπροσαρμοζόμενα ορίζονται 
σε πεντακόσιες εξήντα πέντε (565) δραχμές. .·· 

Γ. Τα αναφερόμενα στα εδάφια.α και β του άρθρου 7, αναπροσαρμο¬ 
ζόμενα ορίζονται σε πεντακόσιες εξήντα πέντε (565) και χίλιες εξακό¬ 
σιες ενενήντα πέντε (1695) δραχμές, αντίστοιχα. 

Δ. Τα αναφερόμενα στα εδάφια α και β της παραγράφου 1 του άρθρου 
8 αναπροσαρμοζόμενα ορίζονται σε ογδόντα μία (81) και εκατόν είκοσι 
μία (121) δραχμές, αντίστοιχα. 

Ε. Τα αναφερόμενα στο άρθρο 9, αναπροσαρμοζόμενα καθορίζο¬ 
νται: 

1) Της παραγράφου 2 σε δρχ. εξακόσιες σαράντα μία (641). 

2) Της παραγράφου 3 σε δρχ. εννιακόσιες εξήντα μία (961) 

3) Της παραγράφου 4 σε δρχ. εξακόσιες ενενήντα τρεις (693) για τα 
μέχρι την 21.00 ώρα εκτελούμενα δρομολόγια και δραχμές εννιακόσιες 
ενενήντα επτά (997) για τα από 21.00 έως 01.00 εκτελούμενα δρομο¬ 
λόγια. 

Άρθρο 3. 

α)Οι παραβάτες του παρόντος Κανονισμού του οποίου η ισχύς αρχίζει 
από τη δημοσίευσή του στην Εφημερίδα της Κυβερνήσεως και η εκτέ¬ 
λεσή του ανατίθεται στα Λιμενικά Όργανα, ανεξάρτητα από τις συντρέ- 

χουσες ποινικές ή αστικές ευθύνες κατά την ισχύουσα νομοθεσία, υπό- 
υπόκεινται και στις κυρώσεις του άρθρου 157 του Ν.Δ. 187/73 (ΦΕΚ 
261 Α/3.10.1973), όπως τροποποιήθηκε με το Π.Δ. 207/85 (ΦΕΚ 
760/3.5.1985). 

Μύκονος, 27 Μαΐου 1988 
Ο Λιμενάρχης 

Πλωτάρχης Λ.Σ. ΒΕΝΑΚΗΣ ΜΙΧΑΛΗΣ 

β) Ορίζουμε έναρξη ισχύος αυτού από την ημέρα δημοσίευσής του 
στην Εφημερίδα της Κυβερνήσεως. 

Ερμούπολη, 30 Ιουνίου 1988 
Ο Νομάρχης 
Γ. ΗΛΙΑΚΟΠΟΤΛΟΣ 

-φ- 

Αριθ. 2263 (17) 

Διαπιστωτική πράξη θέσεων προσωπικού Ιδ. Δικαίου. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις της παρ. 4 του άρθρου 1 της αριθ. ΔΙΠΙΔ/Φ42/24/ 
11440/31.12.86 κοινής Υπουργικής Απόφασης, «Ρύθμιση θεμάτων 
προσωπικού Ιδιωτικού Δικαίου» που κυρώθηκε με τις διατάξεις του άρ¬ 
θρου 25 του Ν. 1735/87 και συμπληρώθηκε με την αριθ. ΔΙΠΙΔ/Φ. 
42/63/11056/31.12.87 (ΦΕΚ 781/31.12.87, τ. Β') κοινή Υπουρ¬ 
γική Απόφαση. 

2. Τις διατάξεις του αριθ. 3/84 Π.Δ. (ΦΕΚ 3 Τ. Α/84) «μεταβί¬ 
βαση αρμοδιοτήτων στους Νομάρχες σε θέματα κατάστασης προσωπι¬ 
κού Ιδιωτικού Δικαίου». 

3. Τις αριθ. 2191, 2192, 2193, 2194, 2195, και 2196/23.6.88 
αποφάσεις μας για την κατάταξη προσωπικού Ιδ. Δικαίου σε προσωρι¬ 
νές θέσεις αορίστου χρόνου, αποφασίζουμε: 

Διαπιστώνουμε τον αριθμό των προσωρινών θέσεων ιδιωτικού δι¬ 
καίου αορίστου χρόνου που συστάθηκαν με τις παραπάνω αποφάσεις 
μας κατά ειδικότητα ήτοι: 

Ειδικότητες θέσεις 

α. Εργάτες 6 


Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Λάρισα, 29 Ιουνίου 1988 
Ο Νομάρχης 
ΔΗΜ. ΚΟΥΚΟΥΛΑΚΗΣ 

-φ- 

Αριθ. 73 (18) 

Σύσταση προσωρινών θέσεων προσωπικού με σχέση εργασίας Ιδιωτικού 
Δικαίου αορίστου χρόνου στο Ν. Μαγνησίας. 

Ο ΠΡΟΕΔΡΟΣ ΤΟΥ ΚΕΝΤΡΟΥ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
ΔΗΜΟΥ Ν. ΙΩΝΙΑΣ Ν. ΜΑΓΝΗΣΙΑΣ . 

Έχοντας υπόψη: 

1. Τις αιτήσεις και τα δικ/κά που υποβλήθηκαν για μονιμοποίηση ή 
κατάταξη από το με σχέση εργασίας Ι.Δ. προσωπικό του Ν.Π.Δ.Δ. Κέ¬ 
ντρου Ανοικτής Προστασίας Ηλικιωμένων Δήμου Ν. Ιωνίας από τα 
οποία προκύπτει ποιοι απ’ αυτούς που έκαναν αίτηση έχουν τις κατά το 
άρθρο 25 του Ν. 1735/87, προϋποθέσεις μονιμοποίησης ή κατάταξης 
σε προσωρινές θέσεις Ι.Δ. αορίστου χρόνου. 

2. Τις δ/ξεις του άρθρου 25 του Ν. 1735/87 «προσλήψεις στο Δη¬ 
μόσιο τομέα κλπ.», που δημοσιεύθηκε στο ΦΕΚ 195/11.11.1987, τη 
ΔΙΠΙΔΦ. 42/11440/31.12.86 (ΦΕΚ 924/31.12.86) καθώς και τη 
διάταξη του άρθρου 22, παρ. δ του Ν. 1188/81 «περί καταστάσεως 
προσωπικού ΟΤΑ». 

3. Την αριθ. 3/1988 απόφαση του Διοικητικού Συμβουλίου του 
Ν.Π.Δ.Δ. του ΚΑΠΗ το οποίο γνωμοδότησε ομόφωνα σύμφωνα με τις 
δ/ξεις της κοινής υπουργικής απόφασης ΔΙΠΙΔ Φ. 42/11440/ 
31.12.86 (ΦΕΚ 924/31.12.86) ότι οι Κοντζαγιώτου Βασιλική, 
Μπόνα Φεβρωνία, Χαριωτάκη Αναστασία και Δαλοπούλ'ου Δήμητρα 
που υπέβαλαν αιτήσεις εξυπηρετούσαν πάγιες και διαρκείς ανάγκες της 
υπηρεσίας. 

4. Το Πρακτικό 3/1988 του υπηρεσιακού συμβούλιου Ν. Μαγνη¬ 
σίας άρθρο 5 του Ν. 1188/1981, με το οποίο γνωμοδοτείται ομόφωνα 
ότι η εργασία που παρείχαν οι παραπάνω, ήταν στην πραγματικότητα 
εξαρτημένη εργασία, διαπιστώνουμε: 

Ότι είναι διοριστέοι σε προσωρινές θέσεις ιδιωτικού δικαίου αορίστου 
χρόνου κατά τις δ/ξεις του άρθρου 25 του Ν. 1735/87 και σύμφωνα με 
τη ΔΙΠΙΔ Φ. 42/11440/31.12.86 (ΦΕΚ 924/31.12.86) τέσσερις 
(4) υπάλληλοι και συνιστούμε ισάριθμες θέσεις 1 Κοινωνικής Λειτουρ¬ 
γού, 1 Αδελφής Νοσοκόμου, 2 Οικογενειακών Βοηθών. 

Ν. Ιωνία, 20 Ιουνίου 1988 
Ο Πρόεδρος του ΚΑΠΗ 
ΣΤΕΦΑΝΟΣ ΦΟΥΣΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



